2020. gada 27. oktobrī Noteikumi Nr. 655

Rīgā (prot. Nr. 65 18. §)

**Grozījumi Ministru kabineta 2020. gada 14. aprīļa noteikumos Nr. 219 "Kārtība, kādā piešķir, administrē un uzrauga valsts atbalstu lauksaimniecībai, lai mazinātu Covid-19 izplatības negatīvo ietekmi"**

Izdoti saskaņā ar

Lauksaimniecības un lauku

attīstības likuma

5. panta ceturto un septīto daļu

Izdarīt Ministru kabineta 2020. gada 14. aprīļa noteikumos Nr. 219 "Kārtība, kādā piešķir, administrē un uzrauga valsts atbalstu lauksaimniecībai, lai mazinātu Covid-19 izplatības negatīvo ietekmi" (Latvijas Vēstnesis, 2020, 75C., 119., 157. nr.) šādus grozījumus:

1. Papildināt noteikumus ar 6.5. apakšpunktu šādā redakcijā:

"6.5. pretendents ir saņēmis glābšanas atbalstu un vēl nav atmaksājis aizdevumu vai atsaucis garantiju vai ir saņēmis pārstrukturēšanas atbalstu un uz to joprojām attiecas pārstrukturēšanas plāns."

2. Papildināt noteikumus ar 6.1 punktu šādā redakcijā:

"6.1 Šo noteikumu 6. punktā minētās prasības neattiecas uz pretendentu, kas atbilst Komisijas regulas Nr. 702/2014 1. pielikumā noteiktajai mikrouzņēmuma vai mazā uzņēmuma definīcijai, ja brīdī, kad tiek pieņemts lēmums par atbalsta piešķiršanu, tam nav piemērota kolektīva maksātnespējas procedūra un tas nav saņēmis glābšanas atbalstu vai pārstrukturēšanas atbalstu."

3. Papildināt 17.1.1 apakšpunktu aiz vārdiem "attiecībā uz" ar vārdiem "slaucamām govīm un".

4. Izteikt 18.1. un 18.2. apakšpunktu šādā redakcijā:

"18.1. tam 2020. gada 30. jūnijā attiecībā uz laikposmu no 2020. gada aprīļa līdz jūnijam vai 2020. gada 30. septembrī attiecībā uz laikposmu no 2020. gada jūlija līdz septembrim atbilstoši normatīvajiem aktiem par lauksaimniecības dzīvnieku, to ganāmpulku un novietņu reģistrēšanu bija reģistrētas vismaz trīs slaucamas govis un tās svaigpiena ražotāja ganāmpulkā atradušās vismaz kopš 2020. gada 1. aprīļa attiecībā uz laikposmu no 2020. gada aprīļa līdz jūnijam vai vismaz kopš 2020. gada 1. jūlija attiecībā uz laikposmu no 2020. gada jūlija līdz septembrim;

18.2. tas 2020. gadā laikposmā no aprīļa līdz jūnijam vai no jūlija līdz septembrim ir piegādājis pienu Ministru kabineta 2011. gada 1. novembra noteikumu Nr. 841 "Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā" 4.11. vai 4.12.3. apakšpunktā minētajam pircējam;".

5. Svītrot 20.2. apakšpunktā vārdus un skaitli "bet nav pārsniedzis 16 mēnešus".

6. Izteikt 20.1 un 21. punktu šādā redakcijā:

"20.1 Liellops ir izaudzēts saimniecībā, ja līdz realizācijas dienai tas ir atradies audzētāja saimniecībā vismaz no triju mēnešu vecuma vai tajā noturēts vismaz sešus mēnešus. Par realizācijas dienu uzskatāma diena, kad atbilstoši normatīvajiem aktiem par lauksaimniecības dzīvnieku apzīmēšanu un reģistrēšanu liellops ir pārvietots no audzētāja ganāmpulka uz citu ganāmpulku vai kautuvi vai izvests no valsts.

21. Cūku ganāmpulka īpašniekam, kas reģistrēts vienotajā zemkopības nozares informācijas sistēmā saskaņā ar normatīvajiem aktiem par vienoto zemkopības nozares informācijas sistēmu, atbalstu piešķir par:

21.1. nobarojamu cūku, kas 2020. gadā no aprīļa līdz jūnijam realizēta kautuvei vai nosūtīta uz kautuvi nokaušanai;

21.2. sivēnmāti, kas novietnē reģistrēta pēc stāvokļa 2020. gada 30. jūnijā."

7. Aizstāt 22. punktā skaitli un vārdu "20. oktobrim" ar skaitli un vārdu "6. novembrim".

8. Izteikt 23. punktu šādā redakcijā:

"23. Lauksaimniecības datu centrs pēc dienesta pieprasījuma līdz 2020. gada 20. jūlijam iesniedz dienestā informāciju, kas nepieciešama šajā nodaļā minētā atbalsta administrēšanai, par pretendentu atbilstību šo noteikumu 18.1. un 18.2. apakšpunktā un 20. punktā minētajiem nosacījumiem attiecībā uz laikposmu no 2020. gada aprīļa līdz jūnijam, līdz 2020. gada 15. septembrim – informāciju par pretendenta atbilstību šo noteikumu 21.1. apakšpunktā minētajiem nosacījumiem, bet līdz 2020. gada 12. novembrim – informāciju par pretendenta atbilstību šo noteikumu 18.1. un 18.2. apakšpunktā un 20. punktā minētajiem nosacījumiem attiecībā uz laikposmu no 2020. gada jūlija līdz septembrim, kā arī šo noteikumu 21.2. apakšpunktā minētajiem nosacījumiem."

9. Aizstāt 24.1. apakšpunktā vārdus un skaitli "un 22,15 *euro* par nobarojamo cūku" ar skaitļiem un vārdiem "22,15 *euro* par nobarojamo cūku un 40 *euro* par sivēnmāti".

10. Aizstāt 25.1. apakšpunktā skaitli "12 500 000" ar skaitli "16 165 000".

11. Aizstāt 25.2. apakšpunktā skaitli "3 000 000" ar skaitli "2 800 000".

12. Aizstāt 25.3. apakšpunktā skaitli "3 500 000" ar skaitli "1 500 000".

13. Papildināt noteikumus ar 25.4. apakšpunktu šādā redakcijā:

"25.4. par sivēnmātēm – nepārsniedzot 1 000 000 *euro*."

14. Aizstāt 26. punktā skaitli "2 500 000" ar skaitli "35 000".

15. Papildināt 38. panta ievaddaļu aiz vārda "ražošanas" ar vārdiem "vai no tādu produktu realizācijas, kuri iegūti saimniecībā no pašražotiem primārās lauksaimniecības produktiem".

16. Aizstāt 38.3. apakšpunktā vārdus un skaitli "samazinājies par vairāk nekā 25 procentiem" ar vārdiem un skaitli "samazinājies par vairāk nekā 15 procentiem".

17. Papildināt 41. punktu aiz vārdiem "minēto nosacījumu" ar vārdiem un skaitļiem "vai tā neto apgrozījuma samazinājums laikposmā no 2020. gada jūlija līdz septembrim vai kādā no minētā laikposma mēnešiem salīdzinājumā ar 2019. gada attiecīgo laikposmu pārsniedz 15 procentus un nav saņemts atbalsts saskaņā ar šo noteikumu II nodaļu".

18. Aizstāt 42. punkta ievaddaļā skaitli un vārdu "30. oktobrim" ar skaitli un vārdu "10. novembrim".

19. Papildināt noteikumus ar 42.4. apakšpunktu šādā redakcijā:

"42.4. informāciju par iepriekš saņemtā vai plānotā atbalsta apmēru, kas izsniegts saskaņā ar Eiropas Komisijas 2020. gada 19. marta paziņojumu "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863), tā piešķiršanas datumu, atbalsta sniedzēja nosaukumu un normatīvo aktu, uz kuru pamatojoties piešķir atbalstu."

20. Aizstāt 48. punktā skaitli un vārdu "30. oktobrim" ar skaitli un vārdu "10. novembrim".

21. Aizstāt V nodaļas nosaukumā vārdu "jautājums" ar vārdu "jautājumi".

22. Papildināt noteikumus ar 52. punktu šādā redakcijā:

"52 Atbalsta pretendentiem, par kuriem Lauku atbalsta dienests līdz dienai, kad stājas spēkā grozījumi šo noteikumu 38.3. apakšpunktā par vārdu un skaitļa "samazinājies par vairāk nekā 25 procentiem" aizstāšanu ar vārdiem un skaitli "samazinājies par vairāk nekā 15 procentiem", ir pieņēmis lēmumu piešķirt šo noteikumu IV nodaļā noteikto atbalstu krājumu izmaksu pieauguma un apgrozījuma samazinājuma radīto grūtību mazināšanai, ir tiesības līdz 2020. gada 30. oktobrim iesniegt iesniegumu par atbalsta pārrēķinu, ievērojot attiecīgā neto apgrozījuma samazinājuma kritērija izmaiņas."

Ministru prezidents A. K. Kariņš

Zemkopības ministrs K. Gerhards